Μπουάνα Σαματά

Ο **Μπουάνα Άλι Σαματά** (σουαχίλι: Mbwana Ally Samatta) (γενν. 23 Δεκεμβρίου 1992) είναι Τανζανός επαγγελματίας ποδοσφαιριστής, ο οποίος αγωνίζεται ως επιθετικός για την ομάδα της γαλλικής Λε Αβρ. Είναι ο αρχηγός της Εθνικής Τανζανίας.

## Σταδιοδρομία σε συλλόγους

### Μαζεμπέ
Ο Σαματά έγινε επαγγελματίας το 2010 με τη Σίμπα ΣΚ, όπου έπαιξε μόνο για το μισό της σεζόν προτού μετακομίσει στην Μαζεμπέ. Ήταν ένα βασικό πρόσωπο κατά τη διάρκεια της πορείας της ομάδας στον τελικό του ΚΑΦ Τσάμπιονς Λιγκ 2015, σημειώνοντας 7 γκολ και τερματίζοντας ως πρώτος σκόρερ της διοργάνωσης. Στον αγώνα της φάσης των ομίλων εναντίον της Μογκρέμπ Ατλετίκ ντε Τετουάν, ο Σαματά σημείωσε ένα αξέχαστο χατ τρικ, για να εξασφαλίσει στην ομάδα του ίια θέση στα ημιτελικά, όπου κληρώθηκαν εναντίον της σουδανικής Αλ-Μερίχ. Η Μαζεμπέ κατέκτησε το τρόπαιο αφού νίκησε την αλγερινή Ουνιόν Σπορτίβ ντε λα Μεντινά ντ'Αλζέ στον τελικό με 4-1 συνολικό σκορ, με τον Σαματά να σκοράρει από 1 γκολ και στους δύο αγώνες.

Στα Βραβεία CAF στις 7 Ιανουαρίου 2016 στο Διεθνές Συνεδριακό Κέντρο στην Αμπούτζα της Νιγηρίας, έγινε ο πρώτος παίκτης από την Ανατολική Αφρική που στέφθηκε ως ο Αφρικανός Παίκτης της Χρονιάς της ΑΣΠ. Ο Σαματά συγκέντρωσε συνολικά 127 βαθμούς, μπροστά από τον συμπαίκτη του στην Μαζεμπέ και τερματοφύλακα της Λαϊκής Δημοκρατίας του Κονγκό, Ρόμπερτ Κιντιάμπα, ο οποίος συγκέντρωσε 88 βαθμούς και τον Αλγερινό Μπαγκντάντ Μπουνετζάχ, που έμεινε στην τρίτη θέση με 63 βαθμούς.

### Γκενκ
Τον Ιανουάριο του 2016, αφού κέρδισε το βραβείο του καλύτερου Αφρικανού παίκτη στην ήπειρο, υπέγραψε συμβόλαιο 4,5 ετών με την Γκενκ. Ψηφίστηκε ως ο πιο επιδραστικός νεαρός Τανζανός για το 2017 σε δημοσκόπηση κατάταξης από την Avance Media.

Στις 23 Αυγούστου 2018, ο Σαματά σημείωσε χατ τρικ εναντίον της Μπρόντμπυ στο ΟΥΕΦΑ Γιουρόπα Λιγκ, στη νίκη της ομάδας του, με σκορ 5–2.

Κατά τη διάρκεια της σεζόν 2018-19, ήταν ο κορυφαίος σκόρερ στο Πρωτάθλημα Βελγίου, με 20 γκολ, καθώς η Γκενκ τελείωσε τη σεζόν ως πρωταθλήτρια. Τον Μάιο του 2019 τιμήθηκε με το βραβείο «Μαύρο Παπούτσι» για τα κατορθώματά του κατά τη διάρκεια της σεζόν.

### Άστον Βίλα
Στις 20 Ιανουαρίου 2020, ο Σαματά υπέγραψε συμβόλαιο 4,5 ετών με την Άστον Βίλα της Πρέμιερ Λιγκ. Με αυτόν τον τρόπο, έγινε ο πρώτος Τανζανός που υπέγραψε σε ομάδα της Πρέμιερ Λιγκ και ήταν ο παίκτης με τη 117η διαφορετική εθνικότητα που αγωνίστηκε στη διοργάνωση. Το ποσό της μεταγραφής που καταβλήθηκε στη Γκενκ αναφέρθηκε στα 8,5 εκατομμύρια λίρες. Ο Σαματά έκανε το ντεμπούτο του για τον σύλλογο 8 ημέρες αργότερα, στη νίκη της Βίλα στον δεύτερο ημιτελικό του Λιγκ Καπ Αγγλίας επί της Λέστερ Σίτι με 2–1, ένα αποτέλεσμα που σφράγισε τη θέση του συλλόγου στον τελικό της διοργάνωσης.

Την 1η Φεβρουαρίου 2020, ο Σαματά σκόραρε στο ντεμπούτο του στο πρωτάθλημα για την Άστον Βίλα, σε μια ήττα με 2–1 από την Μπόρνμουθ. Αυτό τον έκανε τον πρώτο παίκτη από την Τανζανία που έπαιξε και στη συνέχεια σκόραρε στην Πρέμιερ Λιγκ.

### Φενέρμπαχτσε
Στις 25 Σεπτεμβρίου 2020, ο Σαματά εντάχθηκε στην Φενέρμπαχτσε της Σούπερ Λιγκ Τουρκίας με αρχικό δανεισμό μέχρι το τέλος της σεζόν. Ως μέρος της συμφωνίας, ο Σαματά υπέγραψε τετραετές συμβόλαιο στο τέλος του δανεισμού του, τον Ιούλιο του 2021.

Την 1η Σεπτεμβρίου 2021, ο Σαματά εντάχθηκε στη Βελγική Αντβέρπ με μονοετή δανεισμό.

Στις 16 Αυγούστου 2022, ο Σαματά επέστρεψε στη Γκενκ ως δανεικός, με επιλογή αγοράς.

### ΠΑΟΚ
Στις 17 Ιουλίου 2023, ο ΠΑΟΚ ανακοίνωσε την υπογραφή του Σαματά ως ελεύθερο από την Φενερμπαχτσέ με διετές συμβόλαιο, με οψιόν για έναν ακόμη χρόνο. Στην ομάδα της Θεσσαλονίκης είχε δύο χρονιά με αρκετές συμμετοχές και 8 γκολ, ενώ στο φινάλε της σεζόν πανηγύρισε την κατάκτηση του πρωταθλήματος με την ομάδα του δικεφάλου. 

Ένα χρόνο μετά, στις 25 Ιουνίου 2025, ο ΠΑΟΚ ανακοινώνει την λήξη της συνεργασίας του με τον Τανζανό.

### Λε Αβρ
Στις 5 Αυγούστου 2025, ο Σαματά ανακοινώθηκε από τη Γαλλική Λε Αβρ, που αγωνίζεται στην πρώτη κατηγορία.

## Εθνική ομάδα
 

## Στατιστικά σταδιοδρομίας

### Με εθνική

## Διακρίσεις
**Μαζεμπέ**

* Πρωτάθλημα Λαϊκής Δημοκρατίας του Κονγκό: 2011, 2012, 2013, 2013–14
* Σούπερ Καπ ΛΔ Κονγκό: 2013, 2014
* ΚΑΦ Τσάμπιονς Λιγκ: 2015

**Γκενκ**

* Πρωτάθλημα Βελγίου: 2018–19
* Σούπερ Καπ Βελγίου: 2019

**Άστον Βίλα**

* Λιγκ Καπ Αγγλίας: Φιναλίστ 2019–20

**ΠΑΟΚ**

* Πρωτάθλημα Ελλάδας: 2023-24

**Ατομικές**

* Αφρικανός Διασυλλογικός Παίκτης της Χρονιάς: 2015
* Ομάδα της Χρονιάς της CAF: 2015
* Πρώτος σκόρερ του ΚΑΦ Τσάμπιονς Λιγκ: 2015
* Μαύρο Παπούτσια: 2019
* Χρυσό Παπούτσι Πρωταθλήματος Βελγίου: 2018–19

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Τανζανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τανζανίας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές ΤΠ Μαζεμπέ
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές Λε Αβρ ΑΚ
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Λιγκ 1